Vikipediyada bu soyadlı müxtəlif adamlar haqqında məqalələr var, bax: Osmanlı (soyad).

**Natella Osmanlı** — Azərbaycan yazıçısı, PR texnoloqu, Baku TV telekanalının rus versiyasının baş redaktoru, blogger, yazıçı və jurnalistdir. İlk kitabı 2004-cü ildə nəşr edilmiş *"Qadın baxışı ilə"* (*rus.* Женским взглядом) toplusudur. 2014-cü ildə yazıçının həmmüəllifliyi ilə yazılmış "*Lift*" pyesi Tiflis və Bakıda səhnələşdirilmiş, daha əvvəl isə Kişinyovda keçirilən Gənclərin Teatr Forumunun gündəliyinə salınmışdı (2012).

Həyatı və fəaliyyəti
--------------------

Natella Osmanlı 1982-ci ildə Bakıda doğulub. İlk kitabı 2004-cü ildə nəşr edilmiş *"Qadın baxışı ilə"* (*rus.* Женским взглядом) toplusudur. 2008-ci ildə yazıçının müəllifi olduğu "*Lollipop*" povesti rus dilində ən yaxşı nəşr əsərləri katoloquna daxil edilmiş və 2010-cu ildə Rusiya Federasiyasının Nəşr üzrə Federal Agentliyinin dəstəyi ilə "Sosial-İqtisadi və İntellektual Fondu" tərəfindən nəşr edilmişdir. 2010-cu ildə "*Lollipop*" trilogiyasından nəşr edilmiş ilk kitaba yazıçının "*Arlekin*", "*Lollipop*" və "*Kukolniki tap*" povestləri daxildir. 2011-ci ildə yazıçının "*Mən zibiləm*" povesti Azərbaycan Milli Kitab Mükafatının qısa siyahısına salınmışdı. 2012-ci ildə Natella Osmanlının "*Fudziama hokkey çubuğu ilə*" (*rus.* Фудзияма с клюшками) povesti "*Bakı və ətrafı 2*" (*rus.* "Баку и окрестности - 2") toplusunda nəşr edilib. 2013-cü ildə yazıçının ikinci toplusu olan *"Xar tut"* kitabı nəşr edilib. Kitaba müəllifin *"Mən zibiləm"*, "*Morus Niqra*" və "*Fudziama hokkey çubuğu ilə*" povestləri daxildir. 2014-cü ildə əvvəlcə Tiflisdə, daha sonra isə Bakıda Natella Osmanlının İsmayıl İmanovun həmmüəllifliyi ilə yazdığı "*Lift*" pyesi səhnələşdirilmişdir. Həmin pyes 2012-ci ildə Kişinyovda (Moldova) keçirilən Gənclərin Teatr Forumunun gündəliyinə də salınmışdı. 2015-ci ildə yazıçının *"Mən əclafam"* (*rus.* Я-дрянь) adlı kitabı oxuyuculara təqdim edilmişdir. 27 noyabr 2015-ci ildə Natella Osmanlı Rusiyada A.M. Qorki adına Ədəbiyyat institutunun keçirdiyi ədəbiyyat müsabiqəsində yeganə xarici diplomat olmuşdur. "*#pureImpression*" adlı səyahət bloq layihəsinin müəllifi və iştirakçısı olmuşdur.

Aparıcı kimi məşhur jurnalist və blogger, Global Media Group-un media direktoru Həmid Həmidovla birgə "İkisi birinə qarşı" adlı proqramın bir neçə verilişini lentə almışdır.

Nata Osmanlı "Anesteziya" sosial Youtube layihəsinin və Baku TV-də "*İrs*" bioqrafiq teleproqramlar silsiləsinin müəllifidir. Onun müəllifliyi ilə müvafiq siyasi gündəmə uyğun olaraq Baku TV-də vaxtaşırı analitik oçerklər, populyar şəxsiyyətlərlə müsahibələr dərc olunur.

İstinadlar
----------

1. ↑  Писательница Нателла Османлы презентовала "Лоллипоп" Arxivləşdirilib 2016-03-04 at the Wayback Machine, 1news.az, 12.07.2010, İstifadə: 11 fevral 2015
2. ↑  Нателла Османлы-"Женским взглядом" изд.Эльф ИПР, Москва, 2004
3. ↑  "Я никогда не посоветовала бы своей сестре, или подруге связать свою жизнь с писателем…"[*ölü keçid*], vesti.az, 02 Июля 2012, İstifadə: 11 fevral 2015
4. ↑  Azərbaycan yazıçısı: "Qadın olmaq əladır!" Arxivləşdirilib 2011-05-10 at the Wayback Machine, 7 мая 2011, day.az, İstifadə: 11 fevral 2015
5. ↑  Natella Osmanlı: "Mən son pionerlərdən biriyəm" Arxivləşdirilib 2014-12-21 at the Wayback Machine, kulis.az, 01 İyun 2011, İstifadə: 11 fevral 2015
6. ↑  "Anna Karenina" və "Xar tut"… Arxivləşdirilib 2013-05-10 at the Wayback Machine, Azadlıq Radiosu, 06.05.2013, İstifadə: 11 fevral 2015
7. ↑  В Баку прошла презентация книги "Я-дрянь" писательницы Нателлы Османлы Arxivləşdirilib 2015-09-29 at the Wayback Machine, 1news.az, 15.09.2015, İstifadə tarixi: 4 fevral 2016
8. ↑  Нателла Османлы: Иногда я бываю абсолютной блондинкой Arxivləşdirilib 2015-10-31 at the Wayback Machine, day.az, 23 сентября 2015, İstifadə tarixi: 4 fevral 2016
9. ↑  ЛИТконкурс. Стихи и проза. Короткий список (награждение победителей — 27 ноября)[*ölü keçid*], litinstitut.ru, 2015 Ноя, İstifadə tarixi: 4 fevral 2016
10. ↑  *Александрова, Натали.* "«Самые настоящие впечатления» Наты, Афет и Сабби: секрет успеха необычного блога о путешествиях". 1news.az. 30.12.2016. 2017-01-05 tarixində arxivləşdirilib. İstifadə tarixi: 16 yanvar 2017.
11. ↑  "«#pureImpression»: Нью-Йорк глазами Нателлы Османлы". baku.ws. 04-03-2016. 2016-04-05 tarixində arxivləşdirilib. İstifadə tarixi: 16 yanvar 2017.

Həmçinin bax
------------

* Azərbaycan ədəbiyyatı